stanford-oval/wikipedia huggingface dataset:
Pure Pwnage
הסדרה

קייל הוא סטודנט לקולנוע, המצלם את הסדרה כפרויקט במגמתו. הסדרה עוקבת אחרי ג'רמי, אחיו של קייל. שחקן משחקי אסטרטגיה ברשת. ג'רמי רוצה להיות מאסטר (ראו התנהגות בעקבות הסדרה), בדרכו לפיסגה הוא עובר משברים שונים, נלחם באופן הומוריסטי ב"כוח מרושע" שמנסה לעצור בעדו ולומד את אומנות ה'"Über Micro". במהלך הסדרה הוא פוגש באנשים רבים הקשורים לעולם המחשב כמו דאג ואנסטאסיה או אנשים שלא קשורים, המתייחסים אליו כ'פריק'.
בנוסף, לכל אורך הסדרה מלווה אותו דייב, חברו הסיני אשר מחשיב את עצמו כ"פרו-מבשל", הוא מוצג כדמות משנית עד לפרק 9 בו מוצג עברו של דייב.
הסדרה > הדמויות > ג'רמי

הגיבור הראשי בסדרה, בן 23, מתמחה במשחקי אסטרטגיה. דמות אגוצנטרית אשר לא מייחסת משמעות יתרה לסביבתה האנושית, מעבר לכך ג'רמי נוהג להתבודד בחדר אפלולי עם מחשב ואף מסוגל לשחק שעות רבות ללא הפסקה. לג'רמי מטרה אחת בחיים והיא להיות מאסטר או לחלופין לשלוט באומנות ה"Über Micro" ולנצח את כולם בכל משחק מחשב אפשרי. מדי פעם נוהג ג'רמי לכנות כ"נוב" כלומר, שחקן גרוע במשחקי מחשב ברמת מתלמד.
כינוי רשת: teh_pwnerer
הסדרה > הדמויות > קייל

אחיו הקטן של ג'רמי, סטודנט לקולנוע, אשר מצלם את הסדרה בסימן חייו של אחיו, כפרויקט דוקומנטרי במגמה שלו. דמותו, או פרצופו של קייל לא נחשפת לאורך כל הסדרה. והדמות מזוהה כצלם אשר תמיד נמצא ברקע אך משפיע על הגיבור כדמות משנה ולא כדמות רקע.
הסדרה > הדמויות > דאג

חבר ילדות של ג'רמי. יש הטוענים שמשחקי הפעולה הרבים ששיחק הפכו אותו לפסיכופת. כשהיו ילדים היו נוהגים לשחק ביחד במשחק שונים, אך כיום התפצלו דרכיהם והוא משחק במשחקי פעולה. אך בזמנו הפנוי נוהג לשהות אצל ג'רמי. כאשר ג'רמי מנסה "לכבוש" גם את עולם הפעולה, דאג מאמן ומכין אותו לקראת זה.
כינוי רשת: fps_doug
הסדרה > הדמויות > דייב

חברו האסייתי של ג'רמי, בערך באותו גיל כמו ג'רמי. דייב ידוע ביכולות הבישול המופלאות שלו ובחוש ההומור והסרקזם המפותח שלו. ככל הנראה הוא שותף לדירה של ג'רמי או שהוא סתם שוהה שם זמן רב, הוא מוצג כדמות משנית עד לפרק 9 בו מוצג עברו הרחוק בסין והסיבה להגעתו לקנדה.
הסדרה > הדמויות > המאסטרר

הגיימר הטוב ביותר בקנדה ומורו של ג'רמי. דמות מסתורית אשר לא מסופר עליה הרבה, במהלך הסדרה המאסטרר עוזר לג'רמי להתגבר על המכשולים והאתגרים הניצבים בפניו. הוא האיש אשר מלבה את הרצון האמביציוני והשאפתני של ג'רמי להיות הטוב מכולם.
כינוי רשת: teh_masterer
הסדרה > הדמויות > אנסטאסיה

חברתו של ג'רמי, וסביר להניח גם אהבתו הראשונה.
היא הכירה לג'רמי את עולם ה-MMORPG (משחקי תפקידים ברשת), ותמכה בו ברגעי המשבר.
כינוי רשת: mmogrrl
הסדרה כקאלט בקהילות שחקני המחשב > פירוש השם

התאוריה הנפוצה ביותר למתן השם לסדרה היא שהמילה pure פירושה באנגלית טהור, והמונח Pwn נובע מתקרית במשחק הרשת של Warcraft, כאשר אחד מהשחקנים רצה להשתמש בסלאנג: "Own" (לשלוט - בסלנג: "לקרוע מישהו") אך יצא לו בטעות "Pwn" מכיוון והמקש 'P' נמצא בסמוך למקש ה'O'. מאז מרבים שחקני המחשב להשתמש במילה "Pwn" כביטוי לניצחון על מישהו. במטרה למצוא שם עצם לפועל הקיים, יוצרי הסדרה הוסיפו את האותיות 'a,g,e' ליצירת המילה: "Pure Pwnage" - "ניצחון טהור".
הסדרה כקאלט בקהילות שחקני המחשב > מונחים שנוצרו בעקבות הסדרה

הסדרה מציגה מספר רב של מונחים המוכרים יותר ומוכרים פחות בעולם ממשחקי הרשת, המונחים הללו נהפכו לשפה של גיימרים אשר מדוברת בכל פרקי הסדרה. בעקבות הפופולריות הרבה של הסדרה בקרב גולשי האינטרנט, רוב משתתפי הסדרה נוהגים להשתמש ב"l337 5p34k" או elite speak שפה שמבוססת על קיצורי מילים ונוצרה במירבה עקב הצורך בשימוש במילים קצרות בזמן התכתבות עם שחקנים אחרים במשחקי זמן אמת (משחקי פעולה, ומשחקי אסטרטגיה בזמן אמת). תרמו גם להתפתחות השפה פורומים שונים בעולם במהלך שנות התעצמות האינטרנט והדפדפן האינטרנטי.
הסדרה כקאלט בקהילות שחקני המחשב > התנהגות בעקבות הסדרה

הסדרה מעודדת התנהגות חנונית או התנהגות גיימרית, אשר בסביבת הציבור הלא מודע לעולם הסדרה או המשחקים, תראה כתמוהה ומוזרה. אחד המוטיבים בסדרה שיצרו את התרבות הזו הוא ה"Über Micro". מונח זה, אשר מבטא "סקיל" (Skill) או יכולת במשחקי אסטרטגיה בזמן אמת מורכב מ-2 מילים. Uber ו-Micro. המילה Uber לקוחה גם היא מ "l337 speak" ופירושה "סופר, חזק, טוב, איכותי" המילה השנייה בהקשר זה Micro לקוחה מעולם ה-RTS אשר במשחקים מסוג זה פירוש המילה Micro או To micro הוא שליטה על יחידות בודדות במשחק כדי ליצור יתרון על האויב, גם במקרים אשר הינך נמצא בעמדת מיעוט מבחינת כח האש. ובדומה לאמנויות לחימה צריך ללמוד ולתרגל אותה בעזרת מורה המכונה מאסטר, המאסטר הוא תואר של אדם שהצליח להשיג מיומנויות בכל ז'אנר אפשרי במשחקי המחשב. מאסטר ניחן בקואורדינציה מעל לממוצע והוא מסוגל להניע את אצבעותיו במהירות ותאום מופלא. ניתן לראות ברחבי האינטרנט או בקהילות שחקני מחשב ברחבי העולם אנשים אשר מחקים את התנהגות הזו בצורה הומוריסטית, ומנסים להתנהג כ"מאסטרים".
Short Hair

Short Hair (בעברית: שיער קצר) הוא המיני-אלבום הראשון של להקת בנות הקיי-פופ הקוריאנית AOA. המיני-אלבום יצא לאור ב-19 ביוני 2014, על ידי חברת התקליטים FNC אנטרטיינמנט. מתוך המיני-אלבום יצאו שני הסינגלים: "Short Hair" ו-"Joa Yo!".
המיני-אלבום הגיע למקום הרביעי במצעד האלבומים של קוריאה הדרומית.
רקע

ב-19 ביוני 2014, יום צאתו של המיני-אלבום, יצא מתוכו שיר הנושא שלו והסינגל הראשון והיחיד מתוכו "Short Hair". השיר הגיע למקום החמישי במצעד השירים הדיגיטליים של קוריאה הדרומית, תוך שהגיע למקום הרביעי במצעד השירים החמים של המדינה. השיר נמכר בלמעלה מ-1,208,358 עותקים במדינה.
המיני-אלבום נמכר בלמעלה מ-19,683 עותקים בקוריאה הדרומית, ו-625 עותקים ביפן.
רשימת רצועות

| Short Hair> מס' | Short Hair> שם | Short Hair> משך | Short Hair>  | Short Hair>  | Short Hair>  | Short Hair>  | Short Hair>  | Short Hair>  | Short Hair>  |
| --- | --- | --- | --- | --- | --- | --- | --- | --- | --- |
| 1. | Fantasy  | 1:17 |  |  |  |  |  |  |  |
| 2. | Short Hair (단발머리; Danbal Meori)   | 3:34 |  |  |  |  |  |  |  |
| 3. | Joa Yo!  | 4:19 |  |  |  |  |  |  |  |
| 4. | Soulmate (내 반쪽; Nae Banjjok)   | 3:40 |  |  |  |  |  |  |  |
| 5. | You Know That (말이 안 통해; Mari An Tonghae)   | 3:23 |  |  |  |  |  |  |  |
| 6. | Short Hair (단발머리; Danbal Meori) (קטע כלי)   | 3:34 |  |  |  |  |  |  |  |
| 7. | Joa Yo! (קטע כלי)   | 4:19 |  |  |  |  |  |  |  |
| משך כולל: | משך כולל: | 24:08 |  |  |  |  |  |  |  |
מיקומי שיא

|   ‏‏‏  מצעדים ודירוגים (2014)> מדינה |   ‏‏‏  מצעדים ודירוגים (2014)> מצעד |   ‏‏‏  מצעדים ודירוגים (2014)> מיקום שיא |
| --- | --- | --- |
|  קוריאה הדרומית | סירקל צ'ארט | 4 |
נתוני מכירות

| מקום | תארים | מכירות |
| --- | --- | --- |
| יפן (Oricon Charts) | — | 625 |
| קוריאה הדרומית (KMCA) | — | 19,683 |
הערות שוליים

1 2 3 4  Short Hair, נבדק ב-2020-06-20
↑  gaon chart, web.archive.org, ‏2015-06-08
↑  gaon chart, web.archive.org, ‏2015-06-08
↑  BILLBOARD KOREA, web.archive.org, ‏2014-07-23
↑  gaon chart, web.archive.org, ‏2016-10-03
1 2 3 4 5 6 7  국내 대표 음악 차트 가온차트!, gaonchart.co.kr
↑  gaon chart, web.archive.org, ‏2016-08-15
1 2  オリコンランキング情報サービス「you大樹」　－CD・ブルーレイ・DVD・書籍・コミック－, ranking.oricon.co.jp
| AOA |
| --- | --- |
ג'ימין • יונה • הייג'ונג • סיאולהיון • צ'אנמי   יוקיאנג • צ'ואה • מינה   דיסקוגרפיה • פרסים ומועמדויות
תת-קבוצות: AOA Black • AOA Cream
אלבומי אולפן: Ace of Angels • Runway • Angel's Knock
מיני-אלבומים: Short Hair • Like a Cat • Heart Attack • Good Luck • Bingle Bangle • New Moon
אלבומי סינגל: Angels' Story • Wanna Be • Moya • Red Motion • Miniskirt
אלבומי אוסף: Best Songs for Asia
סינגלים: "Elvis" • "Get Out" • "Moya" • "Confused" • "Miniskirt" • "Short Hair" • "Like a Cat" • "Heart Attack" • "Give Me the Love" • "I'm Jelly Baby" • "Good Luck" • "Excuse Me" • "Bing Bing" • "Bingle Bangle" • "Come See Me"
סינגלים שיווקיים: "Oh Boy" • "Wow War Tonight 〜Get On Up Join Our Movement (Girls Version)"
טלוויזיה: Queendom
| --- | --- |
בקרת זהויות :  MusicBrainz release group: d1049844-01f3-484f-913d-6cb3aaff0619
אבירם דהרי

אבירם דהרי (מימין) מוסר את מפתח העיר לשגריר ארצות הברית בישראל דניאל שפירו, 2011
אבירם אהרון דהרי (נולד ב-1963) הוא פוליטיקאי ישראלי. כיהן כראש עיריית קריית גת בשנים 2003–2024.
ביוגרפיה

דהרי גדל בקרית גת ולמד בבתי הספר שפרינצק, שלאון ורוגוזין בעיר. שירת בצה"ל כלוחם בהנדסה קרבית. הוא מהנדס תוכנה, בעל תואר שני בהנדסת תעשייה וניהול מטעם אוניברסיטת בן-גוריון בנגב ותואר ראשון במשפטים מטעם המרכז האקדמי למשפט ולעסקים ברמת גן.
בבחירות 2003 לראשות עיריית קריית גת עמד דהרי בראש תנועה עצמאית בשם "תדמית" וקיבל בסיבוב הראשון 32% מהקולות וראש העירייה היוצא, אלברט ארז, קיבל 25% מקולות הבוחרים. בסיבוב השני ניצח דהרי כאשר קיבל כ-70% מקולות הבוחרים.
בשנת 2007, על רקע חשש לניהול קלוקל של העירייה, מינה שר הפנים, רוני בר-און, ועדת חקירה בראשות מיכה גולדמן, לבחינת תפקודם של ראש עיריית קריית גת ומועצת העירייה. ועדה זו מצאה כי דהרי הביא לשיפור מצבה הפיננסי של העירייה אולם ציינה כשלים בהתנהלותו כראש עירייה. על פי ממצאי הוועדה, בדרך לשיפור מצבה הכספי של העירייה התנהל דהרי במקרים רבים בניגוד לנוהל ולדין, ופעילויות רבות של העירייה נותרו ללא תקצוב. הוועדה העירה הערות הן לגבי מנהיגותו של ראש העירייה, והן לגבי אופי ניהול העירייה, והמליצה לשר הפנים להעביר לאלתר את דהרי מתפקידו בדרך של הקדמת הבחירות. שר הפנים, מאיר שטרית, לא קיבל את המלצת הוועדה והורה על עריכתן של בדיקות משלימות, ודהרי המשיך בתפקידו עד סוף הקדנציה.
בבחירות 2008 ניצח את אלברט ארז, יפה בן דויד, ו-2 מועמדים נוספים וזכה ב-51.69% מהקולות, ומפלגתו קיבלה 3 מושבים במועצה.
בבחירות 2013 התמודד מול חיים אברג'ל וזכה ב-68.43% מקולות הבוחרים. ומפלגתו קיבלה 3 מושבים במועצה.
כאשר נכנס דהרי לכהונת ראש העירייה, בשנת 2003, היה לעיר גירעון מצטבר של כ-96 מיליון ש"ח וגירעון בתקציב השוטף של 21 מיליון ש"ח. דהרי פעל למימוש תוכנית הבראה, ובין השאר פעל להגדלת חלקה של עירו בהכנסות מפארק התעשייה קריית גת. במהלך כהונתו השתפר מצבה הכספי של העיר ובשנת 2013 היא עלתה למקום ה-12 בדירוג היציבות הפיננסית של הרשויות המקומיות בישראל, שעורכת חברת המידע העסקי CofaceBdi. בשנת 2018 העיר נכנסה לגרעון שיא מצטבר של כ־150 מיליון ש"ח.
בשנת 2013 הושלם אכלוסן של שתי שכונות חדשות בעיר (שכונת הבנים ושכונת רמות דוד) שבהן למעלה מ-1,000 דירות. בסוף 2013 חתם דהרי על הסכם עם שר האוצר, יאיר לפיד, ומנהל רשות מקרקעי ישראל, בנצי ליברמן על הסכם גג, ראשון מסוגו ברשויות המקומיות, לשיווק מואץ של כ-7,000 דירות בשכונת "כרמי גת" המוקמת בצפון העיר. בשנת 2014 החלה חברת "עמידר" במיזם פינוי בינוי גדול בעיר, שבו מתוכננת בנייתן של 1,180 דירות.
בשנת 2011 קיבל דהרי, בשם ערי הפיתוח של הדרום, את אות מגשים ישראל יפה, המוענק מדי שנה על ידי המועצה לישראל יפה בבית נשיא המדינה, ואשר הוענק בשנה זו למפעל ערי הפיתוח בישראל.
בשנת 2012 הוענק לדהרי אות יקיר תנועות הנוער.
בבחירות 2018 זכה בקדנציה רביעית רצופה לאחר שקיבל 50.9% מהקולות כשאחוז ההצבעה בקריית גת עמד על 66%, 14% יותר מבשנת 2013.
לקראת הבחירות ב-2024 יריבו כפיר סויסה זכה לתמיכת הוועדה המוניציפלית של הליכוד. דהרי עתר לבית הדין של התנועה וזה הורה על קיום בחירות מקדימות בסניף הליכוד המקומי. בבחירות המקדימות ניצח דהרי ברוב של 54%, וזכה בתמיכת הליכוד למועמדותו.
בסיבוב הראשון של הבחירות זכה דהרי ל-33.8% מהקולות ועלה לסיבוב השני מול כפיר סויסה שזכה ל-33.3% מהקולות. לקראת הסיבוב השני, שהתקיים ב-10 במרץ, חבר ליריבו יקיר שינדלר שזכה ל-21.6% מהקולות וסויסה חבר ליגאל וינברגר שזכה ל-11.4% מהקולות. בסיבוב זה הפסיד דהרי לסויסה בפער של כאלף קולות.
תביעות לשון הרע

דהרי מרבה להגיש תביעות לשון הרע ולאיים בהגשת תביעות כאלה. בתביעת לשון הרע שהגיש דרור לדרמן נגד דהרי חויב דהרי לשלם ללדרמן פיצוי בסך 380,000 ש"ח והוצאות משפט בסך 50,000 ש"ח. בפסק הדין נקבע כי דהרי פנה למעסיקיו של לדרמן, אוניברסיטת פיטסבורג בארצות הברית, ולגורמים אחרים בארצות הברית, בטענות שונות אודות לדרמן, לרבות טענות לפיהן לדרמן עשה שימוש בכספי מחקר למימון קמפיין פוליטי, ואיים עליהם בדבר נקיטת הליכים משפטיים כנגדם, הכל במטרה לפגוע במקורות מימונו של לדרמן ובפרנסתו. כן נקבע כי דהרי השמיץ את לדרמן ורעייתו בפני גורמים שונים בארץ. בפסק הדין נקבע כי טענותיו של דהרי שקריות; כי לא בדק את העובדות קודם לפרסומן; וכי לא עומדות לדהרי הגנות החוק. ערעורים שהגישו דהרי ולדרמן על פסק הדין האמור נידחו. בנוסף, דהרי עומד לדין פלילי בבית משפט השלום בבאר-שבע בעקבות קובלנה פלילית שהגיש לדרמן נגדו.
חיים אישיים

אבירם דהרי נשוי ליעל, גננת בעלת תואר שני בחינוך, ואב לחמישה ילדים.
הערות שוליים

↑  יגאל חי, ראש העיר קרית גת מציג קבלות, אבל משרד הפנים לא מתרשם, באתר הארץ, 28 באוקטובר 2007
1 2  דו"ח ועדת גולדמן לחקירת תפקודם של ראש עיריית קרית-גת וחברי המועצה, 2008
↑  בג"ץ 6095/07 אבירם דהרי נ' שר הפנים ואחרים, ניתן ב־22 באוקטובר 2008
זיו גולדפישר, ללא משוא פנים, באתר nrg‏, 18 בינואר 2008
↑  רשימת נבחרים לראש הרשות המקומית - בחירות 2008
↑  ניצחון לאבירם דהרי
↑  דירוג הרשויות המקומיות של 2013 BDI-CODE, באתר של BdiCoface
↑  הילה ציאון, לפיד ואריאל חתמו על "הסכם גג" בקריית גת, באתר ynet, 5 בדצמבר 2013
"כרמי גת" - דיור בר השגה בקרית גת, בערוץ YouTube של רשות מקרקעי ישראל
↑   נמרוד בוסו, תוכנית בינוי־פינוי־בינוי: 1,180 דירות ייבנו בקרית גת, באתר TheMarker‏, 16 ביולי 2014
↑  זוכי אות מגשים ישראל 2011, באתר המועצה לישראל יפה
↑  שי לוי, יקיר תנועות הנוער לאבירם דהרי, באתר mynet (כפי שנשמר בארכיון האינטרנט), 24 באפריל 2012
↑   דרמה בקריית גת: הליכוד הסיר את תמיכתו מראש העיר דהרי, באתר וואלה, 25 ביולי 2023
↑    עטרה גרמן, ‏מתפקדי הליכוד יכריעו: ראש העיר הוותיק או יריבו הצעיר, בעיתון מקור ראשון, 10 באוגוסט 2023
↑  https://twitter.com/Likud_News/status/1691558185620976113, Twitter
↑  קריית גת: כפיר סויסה הביס את אבירם דהרי שכיהן 20 שנה כראש עיר, באתר ערוץ 7, 11 במרץ 2024
↑  שי לוי, דהרי נגד הערך שלו: אתבע את ויקיפדיה, באתר mynet (כפי שנשמר בארכיון האינטרנט), 09 בנובמבר 2014
איתמר לוין, העליון נגד אבירם דהרי, באתר News1 מחלקה ראשונה, 10 במאי 2017
רע"א 2816/17 אבירם דהרי נ' שי לוי, ניתן ב־10 במאי 2017
אורן פרסיקו, ראש עיריית קריית-גת אבירם דהרי: תובע סדרתי ומפסיד סדרתי, באתר העין השביעית, 22 בנובמבר 2017
↑  ת"א (קריית גת) 15356-03-13 דרור לדרמן נגד אבירם דהרי, ניתן ב-18 בפברואר 2019
תמיר סטיינמן, ראש העיר השמיץ אזרח וישלם 430 אלף שקל, באתר "mako",‏ 27 בפברואר 2019
↑  ע"א 47486-03-19 דהרי נ' לדרמן
↑  ק"פ 12692-11-13 לדרמן נ' דהרי
Edelweiss

| --- | --- |

 שיר בביצוע תיאודור ביקל
 מתוך האלבום The Sound of Music
 יצא לאור:  1959
 פורמט:  קלאסי
 שפה:  אנגלית 
 כתיבה:  אוסקר המרשטיין
 לחן:  ריצ'רד רוג'רס
 
"Edelweiss" (בעברית: "אדלווייס") הוא שיר שנכתב והולחן על ידי רוג'רס והמרשטיין (ריצ'רד רוג'רס ואוסקר המרשטיין) עבור המחזמר צלילי המוסיקה. זהו שיר אהבה לפרח אדלווייס, המסמל בשיר את אוסטריה, מולדתן של דמויות המחזה. השיר הפך פופולרי ברחבי העולם.
השיר היה השיר האחרון שכתבו הצמד. המרשטיין סבל מגידול ממאיר בבטן ומת תשעה חודשים אחרי הבכורה של המחזה.
גרסה של השיר שימשה לפתיח הסדרה האיש במצודה הרמה.
תיאור

השיר מבוצע במחזה בפסטיבל זלצבורג, על ידי דמותו של קפטן גאורג פון טראפ, כאשר בהמשך מצטרפים אליו מריה ומשפחתו, ולאחר מכן הקהל האוסטרי בפסטיבל. באמצעות השיר מבקש קפטן פון טראפ להיפרד מהקהל ולהביע את אהבתו למולדת, על רקע האיום על דמותה מפני השלטון הנאצי. הביצוע הראשון במחזמר המקורי בברודוויי בוצע על ידי השחקן תיאודור ביקל בתפקיד קפטן פון טראפ. בעיבוד המחזה לסרט באותו השם משנת 1965, השיר מוצג תחילה בסצנה מוקדמת יותר, כאשר בבית פון טראפ מריה וילדיו מפצירים בקפטן פון טראפ לשיר. לאחר מכן השיר מבוצע גם בסצנת הפסטיבל. בסרט זה מבצע השיר הוא השחקן כריסטופר פלאמר, המגלם את קפטן פון טראפ.
השמעת צלילים אינה נתמכת בדפדפן שלך. אפשר להוריד את קובץ השמע.
היסטוריה

במהלך תקופת ההרצה של צלילי המוסיקה בבוסטון, חש ריצ'רד רוג'רס כי מתוכן המחזמר מתבקש שקפטן פון טראפ ישיר שיר שיביע את תחושות הפרידה שלו מאוסטריה, מולדתו האהובה. הוא ואוסקר המרשטיין החליטו לכתוב שיר שישיר קפטן פון טראפ בסוף המופע בפסטיבל זלצבורג. נושא השיר נבחר להיות הפרח אדלווייס שיסמל את אוסטריה וייחרט בלבם של מריה, הקפטן וילדיו. למעשה, פרח האדלווייס לא היה סמל אוסטרי לאומי אופייני בתקופה שבה נכתב השיר, אך בעקבותיו הוא הפך להיות מזוהה עם אוסטריה[דרוש מקור].
גרסאות

בגרסה העברית השיר תורגם ברוח המקור על ידי אבי קורן:
אדלוויס, פרח בר, בכל בוקר תשיר לי.
 מול עיניי, מול פניי, את פניך תאיר לי.
 שלג לבן בין עליו יפרח, כותרתו לנצח.
 אדלוויס, פרח בר, ברך את ארצינו לנצח.
הערות שוליים

↑  באתר ה-BBC נטען כי דווקא באוסטריה השיר בקושי מוכר - להרחבה
| --- | --- |
בקרת זהויות :  BnF: cb139726628 (data)  LCCN: n82076855  MusicBrainz work: 9bb452fb-ed11-37ee-9369-5119cb344910  VIAF: 181851821   WorldCat (עם VIAF): 181851821 
פרח אדלווייס (לבנבן), עליו נכתב השיר באותו השם
I Feel Alive

I Feel Alive (בעברית: אני מרגיש חי) הוא השיר שיצג את ישראל בתחרות האירוויזיון לשנת 2017, שנערכה בקייב, אוקראינה.
השיר בוצע על ידי אימרי זיו, שנבחר לייצג את ישראל עם ניצחונו בתוכנית המציאות "הכוכב הבא לאירוויזיון". את השיר כתבו והלחינו דולב רם ופן חזות (Doli 'n' Penn), צמד יוצרים שמרבה לעבוד יחד.
השיר והקליפ הרשמי שצולם עבורו נחשפו ב-9 במרץ 2017, באופן בלעדי במשדר מיוחד בערוץ הראשון.
זיו ביצע את השיר בחצי-הגמר השני של האירוויזיון (שיר מספר 18 ואחרון לפי סדר ההופעות), אשר נערך ב-11 במאי 2017. השיר הגיע למקום השלישי מתוך 18 מתמודדים והעפיל לשלב הגמר. בגמר שנערך יומיים אחר כך, ובו הוגרל להיות הראשון בסדר ההופעות, הגיע השיר למקום ה-23 מתוך 26 שירים שהתמודדו בשלב זה.
הערות שוליים

↑  mako מוזיקה, ‏נבחר השיר שייצג את ישראל באירוויזיון 2017, באתר ‏מאקו‏, 26 בפברואר 2017
↑  הפעם לא של דורון מדלי: כל הפרטים על השיר שייצג אותנו באירוויזיון, באתר "סרוגים", 26 בפברואר 2017
| --- | --- |
בקרת זהויות :  MusicBrainz work: b7d2a9aa-07a6-4c37-bf8c-7b0e5c931a9b
Edellom

| --- | --- |

 מקום הקמה:  ישראל ישראל
 מוקד פעילות:  ישראל ישראל
 תקופת הפעילות:  מ-2009
 זרם:  מטאל
 סוגה:  דום מטאל / מטאל גותי, דת'-דום גותי
 חברים
 דוד נרדיה, מריה "רייבן" בורדלוב, עומר לוגן כהן, מתן קידר
Edellom היא להקת מטאל ישראלית המנגנת דת'-דום גותי ומגדירה את עצמה כלהקת דום מטאל גותי.
היסטוריה

הלהקה הוקמה ב-2009 על ידי דוד נרדיה ועד 2014 לא הותירה חותם ונגנים רבים הצטרפו ללהקה לתקופות קצרות ועזבו אותה. ב-2014 הצטרפה ללהקה מריה "רייבן" בורדלוב, בת זוגו של נרדיה, כזמרת ונגנית גיטרה באס, ובכך מיצבה את הלהקה כלהקת מטאל גותי עם שירה נשית. מאז הצטרפותה הלהקה העלתה הילוך והחלה בהפקת דמו ראשון. בשנת 2015 עזבו את הלהקה מספר חברים ובמקומם הצטרף ללהקה הגיטריסט דוד אלון שלאחר מכן הוחלף על ידי עומר כהן באוגוסט 2018. בשנת 2016 הוציאה הלהקה את הדמו וה-EP הראשון שלה: "Long Lost Suns".
ב-10 בנובמבר 2016 חיממה הלהקה את להקת הדת'-דום גותי השוודית Draconian בעת הופעתה בישראל.
ב-25 באוקטובר 2019 ייצא לאור אלבום האולפן המלא הראשון של הלהקה, Sirens.
מוזיקה

הלהקה מנגנת דת'-דום גותי, היתוך של דום מטאל עם גרואלינג של דת' מטאל, בשילוב מטאל גותי ושירה נשית נקייה. הלהקה משתמשת בשיריה בשירת היפה והחיה המשלבת בין הגרואלינג של נרדיה לשירה הנשית של רייבן. בחלק מהשירים יש השפעה של בלאק מטאל שמתבטאת בצרחות וקצב מהיר יותר. חברי הלהקה מציינים את להקת הדת'-דום גותי Draconian כמקור השפעה עיקרי.
שם הלהקה גזור מהצירוף העברי "עד הלום", שבהגיה אנגלית (שגויה קמעה) נשמע כמו Edellom. סמליל הלהקה מעוצב כך שהוא סימטרי לסיבוב ב-180 מעלות.
חברי הלהקה

דוד נרדיה - גרואלינג, גיטרות (2009–היום)
מריה "רייבן" בורדלוב - שירה נשית (2014–היום), גיטרת באס (2014–2016)
עומר לוגן כהן - גיטרות (2018–היום)
מתן קידר - גיטרת באס (2016–היום)
דיסקוגרפיה

Long Lost Suns - דמו/מיני-אלבום, 2016
Sirens - אלבום אולפן, 2019
Edellom בהשקת הדמו Long Lost Suns, אפריל 2016. מימין לשמאל: דוד נרדיה, מריה "רייבן" בורדלוב, דוד אלון.
Edellom בהשקת הדמו Long Lost Suns, אפריל 2016.
Shot Me Down

Shot Me Down (בעברית: ירה בי ופגע) הוא שיר של הדי ג'יי הצרפתי דייוויד גטה בשיתוף הזמרת סקיילר גריי. השיר יצא לאור ב-3 בפברואר 2014 על ידי חברת פרלפון. הוא נכתב על ידי גטה עצמו, סוני בונו וג'ורג'יו טינפור והופק על ידי גטה טינפור וראלף וונגר. השיר זכה להצלחה רבה כאשר הגיע לעשרים העליונים ב-22 מדינות שונות, ב-17 מתוכם הגיע לעשירייה הפותחת, ב-10 מתוכם לחמישייה הפותחת וב-4 מהם למקום הראשון. השיר למעשה הוא עיבוד מחדש לשיר של הזמרת שר "Bang Bang (My Baby Shot Me Down)".
וידאו קליפ

הקליפ לשיר בוים על ידי אוליבייה בוסקוביץ' והוא נעשה בסגנון אנימציה וקומיקס והוא מתרחש במערב הפרוע. הקליפ נפתח בסצנה ובה נראית בוקרת בודדה מסתובבת במדבר. בוקרת מגיעה לעירייה ונקלעת לקרב יריות עם קאובוי אחר אך מנצחת אותו. לאחר מכן היא בורחת מהעירייה שהיא רכובה על הסוס שלה. בדרך היא נתקלת בבוקרים אחרים אך היא מפסידה מולם בקרב ונלכדת על ידי השריף. בזמן שהיא בכלא היא מרגישה מובסת אך לאחר מכן היא חושבת על להשתמש באקדח שלה בשביל לברוח. היא מצליחה לברוח ונקלעת לקרב עם השריף של העיירה אך היא מצליחה להביס אותו ובורחת מהעיירה. לאחר שהיא שהצליחה לברוח מהעיירה היא נתקלת בקאובוי אחר בלבוש שחור. שניהם שולפים אחד לכיוון השני את האקדחים שלהם אך הקאובוי מצליח לירות ראשון בבחורה. הוא הורג אותה והיא נופלת מסוסה.
מיקומי שיא

|   ‏‏‏  מצעדים ודירוגים (2014)> מדינה |   ‏‏‏  מצעדים ודירוגים (2014)> מצעד |   ‏‏‏  מצעדים ודירוגים (2014)> מיקום שיא |   ‏‏‏  מצעדים ודירוגים (2014)>  |
| --- | --- | --- | --- |
|  אוסטריה | Ö3 אוסטריה טופ 40‏ | 9 |  |
|  אוסטרליה | מצעד הסינגלים האוסטרלי | 3 |  |
|  איטליה | מצעד הסינגלים האיטלקי | 17 |  |
|  אירלנד | מצעד הסינגלים האירי | 7 |  |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 3 |  |
|  ארצות הברית | מצעד שירי הדאנס/אלקטרוני | 15 |  |
|  ארצות הברית | מצעד שירי הדאנס קלאב | 35 |  |
|  גרמניה | GfK – טופ 100 | 13 |  |
|  דנמרק | היטליסטן | 8 |  |
|  הולנד | מצעד 40 הסינגלים ההולנדיים | 8 |  |
|  הממלכה המאוחדת | מצעד הסינגלים הבריטי | 4 |  |
|  הממלכה המאוחדת | מצעד שירי הדאנס | 3 |  |
|  ולוניה | אולטראטופ 40 | 3 |  |
|  ניו זילנד | המצעד הניו זילנדי הרשמי | 20 |  |
|  סקוטלנד | מצעד הסינגלים הסקוטי | 3 |  |
|  פלנדריה | אולטראטופ 50 | 11 |  |
|  צ'כיה | ČNS IFPI | 1 |  |
|  צרפת | SNEP | 6 |  |
|  קנדה | קנדה הוט 100 | 66 |  |
|  שוודיה | סוורייטופליסטן | 16 |  |
|  שווייץ | המצעד השווייצרי | 6 |  |
|   ‏‏‏  מצעדי סוף שנה (2014)> מדינה |   ‏‏‏  מצעדי סוף שנה (2014)> מצעד |   ‏‏‏  מצעדי סוף שנה (2014)> מיקום שיא |   ‏‏‏  מצעדי סוף שנה (2014)>  |
| --- | --- | --- | --- |
|  אוסטריה | Ö3 אוסטריה טופ 40‏ | 33 |  |
|  אוסטרליה | מצעד הסינגלים האוסטרלי | 53 |  |
| מצעד שירי הדאנס/אלקטרוני | 51 |  |  |
|  גרמניה | GfK – טופ 100 | 69 |  |
|  הולנד | מצעד 40 הסינגלים ההולנדיים | 91 |  |
|  הממלכה המאוחדת | מצעד הסינגלים הבריטי | 99 |  |
|  ולוניה | אולטראטופ 40 | 23 |  |
|  פלנדריה | אולטראטופ 50 | 55 |  |
|  צרפת | SNEP | 63 |  |
|  שוודיה | סוורייטופליסטן | 67 |  |
|  שווייץ | המצעד השווייצרי | 70 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה ×2 | 140,000 |
| אוסטריה (IFPI Austria) | זהב | 15,000 |
| קנדה (Music Canada) | זהב | 40,000 |
| גרמניה (BVMI) | זהב | 150,000 |
| איטליה (FIMI) | זהב | 15,000 |
| מקסיקו (AMPROFON) | פלטינה | 60,000 |
| שוודיה (GLF) | פלטינה ×2 | 80,000 |
| שווייץ (IFPI Switzerland) | זהב | 15,000 |
| בריטניה (BPI) | כסף | 200,000 |
היסטוריית יציאות לאור

| מדינה | תאריך | פורמט | חברה |
| --- | --- | --- | --- |
| צרפת | 3 בפברואר 2014 | הורדה דיגיטלית |  פארלופון  האחים וורנר |
| בריטניה | 10 בפברואר 2014 | הורדה דיגיטלית |  פארלופון  האחים וורנר |
SDD

SDD (ראשי תיבות של: Software Design Description, תרגום: תיאור עיצוב תוכנה או Software Design Document, תרגום: מסמך עיצוב תוכנה), או סתם מסמך עיצוב (design document) הוא תיאור כתוב של מוצר תוכנה, שנכתב על ידי מעצב תוכנה (software designer או software architect), על מנת לתת למפתחי התוכנה הכוונה בנושא הארכיטקטורה של פרויקט תוכנה. מסמך SDD בדרך כלל מלווה בדיאגרמת ארכיטקטורה עם הפניות לתיאור מפורט יותר של רכיבים קטנים יותר בעיצוב. בפועל, התיאור נדרש כדי לתאם ולאחד צוות גדול תחת חזון יחיד, הוא צריך להיות הפניה יציבה, ומתאר את כל חלקי התוכנה וכיצד הם פועלים.
מסמך SDD מכיל בדרך כלל את המידע הבא:
עיצוב נתונים (data design) - מתאר מבנים השוכנים בתוך התוכנה. תכונות ויחסים בין אובייקטי נתונים מכתיבים את הבחירה של מבני הנתונים.
ארכיטקטורת תוכנה - עיצוב ארכיטקטורה על ידי מאפייני זרימת מידע, ומיפויים למבנה התכנית.
עיצוב ממשק - מתאר ממשקים פנימיים וחיצוניים, כמו גם עיצוב ממשק אנוש (HMI או GUI).
עיצוב פרוצדורלי - מתאר קונספטים של מבני תוכנה באמצעות גרפים, טקסט, טבלאות וסימונים שונים.
IEEE 1016

תקן IEEE 1016-2009, שכותרתו "IEEE Standard for Information Technology—Systems Design—Software Design Descriptions, הוא תקן של IEEE המפרט "את המידע הנדרש התוכן והארגון" של SDD אולם IEEE 1016 אינו מציין את המדיום של ה-SDD; הוא "ישים עבור מסדי נתונים אוטומטיים, שפות תיאור עיצוב, אך יכול לשמש עבור מסמכי נייר, ואמצעים אחרים של תיאור."
התיקון במסמך של 2009 (הגרסה הקודמת הייתה בשנת 2000) העלה אותו מרמת פרקטיקה מומלצת, לתקן מלא.
בעקבות המודל הקונספטואלי של IEEE 1016, מסמך SDD מאורגן בפירוט ויזואלי אחד או יותר. כל תיאור עיצוב עומד באחת מהגדרות "נקודת-מבט" המתוארות בתקן לשימוש:
Context viewpoint
Composition viewpoint
Logical viewpoint
Dependency viewpoint
Information viewpoint
Patterns use viewpoint
Interface viewpoint
Structure viewpoint
Interaction viewpoint
State dynamics viewpoint
Algorithm viewpoint
Resource viewpoint
בנוסף, משתמשים של התקן לא מוגבלים לנקודות מבט אלו, ויכולים להרחיב ולצור נוספות משלהם.
ראו גם

SRS
MIL-STD-498
הערות שוליים

↑  IEEE Standard for Information Technology — Systems Design — Software Design Descriptions. IEEE. 2009-07-20. doi:10.1109/IEEESTD.2009.5167255. ISBN 978-0-7381-5925-6.
↑  .IEEE 1016, Abstract.
↑  IEEE 1016, Abstract.
↑  IEEE 1016, Clause 5.
↑  IEEE 1016, sub-clause 4.5.